#

 Vážení rodičia, milí stravníci,

naša školská jedáleň realizuje výdaj a objednávania stravy čipovým systémom. V jedálni a v bufete je nainštalovaný elektronický systém výdaja a objednávania stravy s využitím osobných identifikačných čipov, ktoré nahradili stravné lístky.

Jednorázovo si stravník zakúpi čipový kľúč (2€/ks ) ktorý je neprenosný a oprávňuje vlastníka na odber jedného obeda. Po zavedení čipového systému je pre každého najvýhodnejšie prejsť na bezhotovostnú úhradu (trvalý alebo jednorazový príkaz na úhradu).Pravidelné úhrady na účet a jeden čipový kľúč Vám odbúrajú povinnosti s platením a podpisovaním lístkov.

Samotný čipový kľúč okrem jedinečného 10-miestneho kódu nenesie  žiadnu informáciu. Všetky údaje o stravníkovi sú bezpečne uložené v programe Školská jedáleň 4. V prípade straty  čítacie zariadenie dokáže identifikovať nájdený čip.

Stratu, či odcudzenie  čipu je potrebné okamžite nahlásiť vedúcej školskej jedálne, ktorá ho zablokuje. Stravník tak nepríde o cenu zakúpených obedov, ale bude si musieť zakúpiť nový čip za 5€. Stratený čip sa zablokuje a prípadný nálezca tak nezíska zaplatené jedlo.

**POKYNY PRE PLATBU, OBJEDNÁVANIE, VÝDAJ A ODHLÁSENIE STRAVY:**

**A. PLATBA ZA STRAVNÉ**

**1. bezhotovostne – zadaním trvalého príkazu z vášho účtu na účet ŠJ v tvare:**

##  ****IBAN SK63 8180 0000 0070 0039 4275****

**ktorý sa uskutočňuje formou paušálneho preddavku (trvalý príkaz na úhradu obmedzený na čas od augusta do mája). Výška mesačného poplatku je stanovená na sumu zodpovedajúcu 20 stravným dňom a príslušnej vekovej skupine stravníka.**

Do správy pre prijímateľa je potrebné uviesť: **Meno, priezvisko a triedu žiaka** .

 **Termín realizácie platby je najneskôr do 25. dňa v mesiaci na nasledujúci mesiac. Neskorší termín úhrady môže zablokovať výdaj obeda v prvých dňoch mesiaca.**

**Cena za obed :**

SOŠ OaS, GFŠ od 15 do 19 rokov 1,61€

**2. bezhotovostne – cez internetbanking**

– číslo účtu, sumy a splatnosť ako v bode 1.Do správy pre prijímateľa uviesť meno, priezvisko, triedu žiaka a mesiac, za ktorý sa platba realizuje.

**3. poštovou poukážkou** – môžete si ju vyzdvihnúť u vedúcej ŠJ,

Šeky na obedy sa vydávajú vždy po 20.dni v mesiaci na nasledujúci mesiac. Vždy sa hradia vopred. Je potrebné doručiť do jedálne jeden podací lístok zo šeku, aby bola platba potvrdená, nakoľko prevod trvá poštou aj viac dní. Ak ku prvému dňu v nasledujúcom mesiaci nemáme potvrdenie o platbe stravníka, tak nemôže dostať obed. Každá omeškaná platba sa dá dohodnúť s vedúcou ŠJ.

**4. hotovosť – len vo výnimočných prípadoch po odsúhlasení riaditeľom školy .**

**Uprednostnite možnosť bezhotovostných platieb formou trvalých platobných príkazov, je to pre Vás najjednoduchšia forma úhrady.**

–          **banka sa postará o dodržanie termínu platby (25. kalendárny deň v mesiaci), nemusíte mať na mysli, že ešte treba zaplatiť stravné,**

–          **pri včasnej úhrade bude mať vaše dieťa zabezpečený obed,**

**Preplatky:**

Vyúčtovanie zálohových platieb (preplatok) realizovaných prevodom z účtu  sa **uskutoční 1 x ročne v mesiaci júl poukázaním na účet stravníka.**

**Preplatok za neodstravované/odhlásené/ obedy pri platbách poštovou poukážkou bude odpočítaný v nasledujúcom mesiaci.**

V prípade, ak stravník odchádza zo školy, vzniknutý preplatok mu bude vrátený bezhotovostným platobným príkazom na poskytnuté číslo účtu v tvare **IBAN.**

**B. VÝDAJ STRAVY, ČIPY**

**Obed sa v  školskej  jedálni vydá  od 11:00 do 14:00 v deň školského vyučovania.**

**Dôležité informácie:**

**–**obed je možné odobrať len prostredníctvom čipového kľúča, bez čipového kľúča bude obed vydaný po 13:50 hod. len so súhlasom vedúcej ŠJ,

– výdaj obeda môže byť blokovaný: nezaplatením, neskorou úhradou cez účet, odhlásením, chybným čipom – vždy riešte ihneď v kancelárii  vedúcej ŠJ,

– čipový kľúč si stravník zakúpi v kancelárii vedúcej ŠJ (2,00 €/ks v hotovosti), pri strate si musí zakúpiť nový za 5€

– nefunkčný čipový kľúč bude bezplatne vymenený len do dvoch rokov odo dňa jeho zakúpenia,

**– na jeden čipový kľúč je možné odobrať len jeden obed.**

**C. PRIHLASOVANIE A  ODHLASOVANIE ZO STRAVY**

1. Stravu si môžete odhlásiť, či prihlásiť prostredníctvom terminálu umiestneného priamo v školskej jedálni a na chodbe pri reštauračnej kuchyni. Odhlásenie, či prihlásenie  stravy je však potrebné uskutočniť do 14:00 hod. deň vopred.

2.Odhlášky zo stravy a objednávky na stravu sú prijímané telefonicky alebo osobne ráno len do**7:30**na tel. čísle:**045/6856903,0903485177 alebo cez e-mail**jedalenjarka@gmail.com

**Zákonný zástupca je povinný odhlásiť  svoje dieťa zo stravovania pri chorobe, resp. neprítomnosti žiaka na vyučovaní a pod.**

Za neodobratú a včas neodhlásenú stravu sa finančná ani vecná náhrada neposkytuje.

**3. Jedálny lístok a aktuálne** informácie o stravovaní v našej ŠJ budú na stránke školy [www.sosnb.sk](http://www.sosnb.sk) v časti stravovanie. Všetky informácie budú vysvetlené vedúcou školskej jedálne pani J. Hoghovou na tel. 045/6856903,0903485177.

V Novej Bani, 30.8.2022

                       Ing.Jozef Koperdák

 riaditeľ školy